

**REPUBLIKA HRVATSKA**

**PRIMORSKO-GORANSKA ŽUPANIJA**

### OPĆINA MALINSKA-DUBAŠNICA

*JEDINSTVENI UPRAVNI ODJEL*



KLASA: 013-02/25-01/1

URBROJ: 2170-26-03-25-21

Malinska, 31. srpnja 2025.

Temeljem članka 11. stavka 2. Zakona o pravu na pristup informacijama („Narodne novine“ broj 25/13 i 85/15) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), Općina Malinska-Dubašnica upućuje

**JAVNI POZIV**

 **za savjetovanje s javnošću u postupku donošenja**

**ODLUKE O IZMJENAMA ODLUKE O NAČINU PRUŽANJA JAVNE USLUGE**

**SAKUPLJANJA KOMUNALNOG OTPADA NA PODRUČJU OPĆINE MALINSKA-DUBAŠNICA**

Ovim putem poziva se zainteresirana javnost koja svojim prijedlozima i sugestijama može pridonijeti donošenju kvalitetnije Odluke. Savjetovanje s javnošću provodi se u razdoblju od 31.07.2025. do 8.09.2025.

Prijedloge, odnosno mišljenja u svezi s nacrtom akta zainteresirana javnost može dostaviti:

• osobnom dostavom u pisarnicu Općine Malinska-Dubašnica, Lina Bolmarčića 22, Malinska

• poštom na adresu Općine Malinska-Dubašnica, Lina Bolmarčića 22, 51511 Malinska,

• e-mailom na adresu: procelnik@malinska.hr

**obvezno** na obrascu u privitku ovog javnog poziva, najkasnije do 8.09.2025. godine bez obzira na način dostave

Po isteku roka za dostavu mišljenja i prijedloga izradit će se i objaviti Izvješće o savjetovanju s javnošću koje sadrži zaprimljene prijedloge i primjedbe te očitovanja. Izvješće će se objaviti na službenim Internetskim stranicama Općine Malinska-Dubašnica www.malinska.hr.

Nacrt prijedloga Odluke, koji se nalazi u prilogu ovog poziva, predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

**OBRAZLOŽENJE**

Općinsko vijeće Općine Malinska-Dubašnica donijelo je Odluku o načinu pružanja javne usluge sakupljanja komunalnog otpada na području Općine Malinska-Dubašnica (dalje u tekstu: Odluka) dana 31. siječnja 2022. godine, te Odluku o izmjenama i dopunama Odluke dana 21. lipnja 2023. godine.

Ovim Prijedlogom Odluke o izmjenama Odluke prvenstveno se predlaže izmjena cijene obvezne minimalne javne usluge za korisnike kategorije kućanstvo i korisnike kategorije koji nisu kućanstvo; te s time povezani kriteriji za umanjenje cijene javne usluge za kategoriju korisnika koji nisu kućanstvo. Povećanje cijene obvezne minimalne javne usluge nužno je radi povećanja troškova poslovanja davatelja javne usluge Ponikve eko otok Krk d.o.o..

Izmjena ostalih odredbi, koje se ne odnose na cijenu obvezne minimalne javne usluge, predstavlja usklađenje s odredbama Zakona o gospodarenju otpadom (NN 84/21, 142/23).

PROČELNIK

Neven Matuč